Håvard

Håvard er et mannsnavn med opprinnelse fra middelalderen. Det er en moderne versjon av det norrøne Hávarðr. Navnet kan bety høy vokter eller stridsmann. Howard er en utbredt engelsk form av navnet.

Etymologi
Det er noe tvil om den første stavelsen i navnet stammer fra hoð, som betyr strid eller stridsmann, eller fra hár, som betyr høy. Den andre stavelsen har rot i varðr, som betyr vokter eller beskytter.

Gammeldansk og gammelsvensk form av navnet var henholdsvis Hawarth og Havardh. Hávarður er en islandsk og færøysk form av navnet.

Howard er et engelsk navn dannet av etternavnet Haward, som har flere opprinnelser, blant annet som en engelsk form av Hávarðr.

Håvar er en variant av Håvard, men er også dannet direkte av norrøne Hávarr, som er dannet av hár, «høy», og herr, «hær». Hávar er en islandsk og færøysk form av dette navnet.

 Utbredelse 

Hávarðr er kjent brukt på Island og var antakelig også i bruk i Norge i vikingtiden. Kun fire forskjellige personer med navnet er nevnt i Landnåmabok, og navnet var ikke blant de mest brukte.
Hávarðr er kjent brukt i tre nordiske runeinskripsjoner fra vikingiden, blant annet Valbysteinen funnet i Tjølling i Vestfold, og  funnet i Västergötland. Dette er et relativt lite antall, så navnet var neppe blant de mest brukte i Norge på den tiden. 
Håvard var et vanlig mannsnavn i Norge i middelalderen. Over 120 forskjellige personer med navnet er nevnt i Regesta Norvegica.
Navnet ble ofte skrevet Hauardr. 
Håvard var et noe vanlig mannsnavn i Norge på 1500-tallet. Navnet ble skrevet blant annet som Hoffuerdt, Hoffuord og Hauord. Over 90 personer med navnet er nevnt i norske lensrekneskapsbøker 1548-1567, men navnet var ikke blant de femti mest brukte.
I nyere tid har Håvard har hatt størst popularitet som navn på guttebarn i Norge fra 1970-tallet og utover, spesielt i Trøndelag.

Håvard har navnedag kun i Norge:
 Land  Navn  Navnedag   Håvard  

Håvard er i dag et vanlig navn i Norge. Formen Howard er i dag vanlig i USA og enkelte andre land.

|}

 Kjente personer med navnet 
Personene i listen er ordnet kronologisk etter fødselsår.
 Haavard Hedde (1758–1802), norsk omstreifer kjent fra folkevisa Eg heiter Håvard Hedde
 Haavard Martinsen (1879–1967), norsk kjemiker, politiker og forretningsmann
 Håvard Rem (f. 1959), norsk forfatter og lyriker
 Håvard Gimse (f. 1966), norsk klassisk pianist
 Lars Håvard Haugen (f. 1969), norsk gitarist og sanger
 Håvard Flo (f. 1970), norsk fotballspiller
 Håvard Fossum (f. 1971), norsk jazzmusiker
 Håvard Lilleheie (f. 1973), norsk skuespiller, programleder og komiker
 Håvard Bakke (f. 1974 ), norsk skuespiller og musiker 
 Håvard B. Øvregård (f.  1975), norsk organisasjonsmann
 Håvard Homstvedt (f. 1976), norsk kunstner
 Håvard Johansen (f. 1977), norsk forfatter, illustratør og tegneserieskaper
 Håvard Tjora (f. 1977), norsk sakprosaforfatter og lærer kjent for dokumentarserien Blanke ark
 Håvard Klemetsen (f. 1979), norsk kombinertløper
 Håvard Rugland (f. 1984), norsk utøver i amerikansk fotball
 Håvard Vad Petersson (f. 1984), norsk curlingspiller
 Håvard Bøkko (f. 1987), norsk skøyteløper
 Håvard Nordtveit (f. 1990), norsk fotballspiller
 Håvard Nielsen (f. 1993), norsk fotballspiller

Annen bruk av navnet
 Soga um Håvard Isfjording, en islendingesaga fra 1300-tallet

Referanser

 Eksterne lenker 
 Statistisk sentralbyrås sider om navn


Kategori:Mannsnavn
Kategori:Navn med norrøn opprinnelse